L 52/34
MT
Il-Ġurnal Uffiċjali tal-Unjoni Ewropea
20.2.2023
ANNESS XI
Marda Afrikana taż-żwiemel (AHS) PARTI 1 KUNDIZZJONIJIET SPEĊIFIĊI GĦALL-IMPLIMENTAZZJONI TA’ TILQIM PROTETTIV TA’ EMERĠENZA GĦALLPREVENZJONI U L-KONTROLL TAL-AHS
1.
Tip ta’ vaċċin li jrid jintuża jew li jrid jingħata prijorità: Vaċċini monovalenti jew, jekk il-vaċċini monovalenti ma jkunux disponibbli, vaċċini polivalenti bl-inqas numru possibbli ta’ valenzi awtorizzati mill-awtorità kompetenti. 2.
Daqs taż-żona tat-tilqim: stabbilimenti infettati soġġetti għad-deroga prevista mill-Anness III tar-Regolament Delegat (UE) 2020/687 u stabbilimenti li jinsabu f’raġġ ta’ 20 km madwar l-istabbilimenti infettati (inklużi fiżżona ta’ protezzjoni).
Żona tat-tilqim tista’ tkopri ż-żona kollha ta’ protezzjoni.
Kwalunkwe tilqim fiż-żona ta’ sorveljanza huwa pprojbit. 3.
Daqs taż-żona tal-peritilqim: L-ebda kundizzjoni speċifika 4.
Kopertura minima: L-ebda kundizzjoni speċifika 5.
Annimali/speċijiet fil-mira: l-annimali ekwini kollha fiż-żona tat-tilqim, f’konformità mal-istruzzjonijiet tal-mani­ fattur tal-vaċċin/l-awtorizzazzjoni għat-tqegħid fis-suq.
PARTI 2 KUNDIZZJONIJIET SPEĊIFIĊI GĦAS-SORVELJANZA KLINIKA U FIL-LABORATORJU MSAĦĦA LI GĦANDHOM JIĠU IMPLIMENTATI FIŻ-ŻONI TAT-TILQIM U TAL-PERITILQIM MATUL IT-TILQIM PROTETTIV TA’ EMERĠENZA GĦALLPREVENZJONI U L-KONTROLL TAL-AHS
Is-sorveljanza klinika u fil-laboratorju għandha titwettaq fiż-żona tat-tilqim.
Din is-sorveljanza għandha tinkludi millinqas: 1. eżami kliniku tal-annimali ekwini kull 3 ijiem sa 7 ijiem, jew kuljum fil-każ ta’ każijiet kliniċi severi, peress li każijiet bħal dawn jista’ jkollhom bżonn jiġu ewtanazzati minħabba raġunijiet ta’ trattament xieraq tal-annimali; 2. sorveljanza fil-laboratorju tal-annimali ekwini (l-ittestjar għandu jsir fuq kampjuni meħuda f’intervalli ta’ tlett ijiem sa sebat ijiem bħala ż-żmien minimu meħtieġ sabiex jinqabad il-perjodu minimu ta’ inkubazzjoni li warajh annimal infettat jista’ jittestja pożittiv), u l-protokoll dijanjostiku għandu jiġi stabbilit skont il-vaċċin użat (sorveljanza sero­ loġika, f’każ li jintuża vaċċin DIVA, jew sorveljanza viroloġika).
Is-sorveljanza hija meħtieġa biex jiġu identifikati t-tipi ta’ virus tal-AHS fiċ-ċirkolazzjoni biex jiġi żgurat li s-serotipi kollha fiċ-ċirkolazzjoni jiġu inklużi fil-pjan uffiċjali għattilqim; 3. sorveljanza tal-Culicoides; PARTI 3 KUNDIZZJONIJIET SPEĊIFIĊI GĦALL-PROJBIZZJONI TAL-MOVIMENTI TA’ ANNIMALI U PRODOTTI U GĦALL-GĦOTI TA’ DEROGA F’KONFORMITÀ MAL-ARTIKOLU 13, F’ŻONA TAT-TILQIM FEJN JITWETTAQ TILQIM PROTETTIV TA’ EMERĠENZA GĦALL-PREVENZJONI U L-KONTROLL TAL-AHS
1.
Annimali u prodotti soġġetti għall-projbizzjoni tal-movimenti L-annimali ekwini u l-prodotti ġerminali tagħhom miż-żona tat-tilqim sa tmiem il-perjodu ta’ rkupru. 2.
Prodotti ġerminali soġġetti għal projbizzjoni ta’ ġbir: xejn.